hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu en en hu hu hu hu hu hu hu hu hu hu hu hu hu et hu hu hu hbs_lat hu hu hu pt hu hu hu hu hu hu hu et hu fr hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Cservenyák Gábor - Semega Róbert - Cservenyák Eliza - Csintalan Ildikó:
Épületenergetikai vizsgálat a fokozott légzárású nyílászáró szerkezetek, a külső és belső hőterhelések együttes hatása és a fűtési, hűtési ciklusok vonatkozásában
Épületgépészeti Tervezői Konferencia 2017
Dr. Bánhidi László prof. emeritus - Dr. Barna Edit PhD - Szabó János - András-Tövissi Balázs:
Iskolaépület belső levegő minőségének javítása Delhiben (angol nyelvű)
Érces Norbert - Dr. Herczeg Levente:
Szilárd tüzelésű berendezésekhez kapcsolt fűtési puffertárolók vizsgálata
Ing. Frt'alová, Mária - Doc. Ing. Füri, Belo B. PhD:
Elpárologtatós hűtési rendszerek alkalmazása és értékelése (angol nyelvű)
Új, energiahatékony technológia megvalósítása Bükfürdőn
Nagy terek sugárzó fűtése
Gyártásfejlesztés a Magyar Kéménygyártó Kft-ben
15 éves az Épületgépészeti Múzeum
Tanulságos életpályák – Pfeningberger Ottó
Nagy érdeklődés mellett sikeresen lezajlott az Épületgépész Tervezői Konferencia, amelynek mottója volt: „A komfortért is mi felelünk”. A konferencián előadó neves épületgépész tervezők közül Cservanyák Gábort és kollégáit kértük meg, hogy előadásuk anyagát cikk formájában adják közre. Ez a cikk vezeti be októberi lapszámunkat. Szerzői tájékoztatást adnak a fokozott légzárású nyílászáró szerkezetek hatásairól és az emiatt szükséges légtechnikai megoldásokról. A cikket követően azt az interjút adjuk közre, amelyben Gyurkovics Zoltán, a Magyar Mérnöki Kamara Épületgépészeti Tagozatának a konferencia szünetében tartott küldöttgyűlésen megválasztott elnöke értékeli a konferenciát.
Következő cikkünk szerzői összefoglalják a hőérzeti méretezési kérdésekkel kapcsolatos, szabványban rögzített tényezőket és értékelik ezeket a tervezési és üzemeltetési feladatok szempontjából. Megállapítják, hogy a szabványban rögzített helyi diszkomfort tényezők figyelembe vétele gondokat jelenthet, további kutatások szükségesek.
Októberi számunkban két angol nyelvű cikket találhatnak. Az első a Rehva Journal folyóiratban megjelent írás alapján azt mutatja be, hogy az indiai Delhiben, ahol a környezeti levegő minősége nagyon rossz, milyen megoldást alkalmaztak egy iskolaépület belső levegő minőségének a biztosítására.
Második angol nyelvű cikkünk szerzői, a pozsonyi egyetem tanára és doktorandusza az adiabatikus hűtés alkalmazását vizsgálják és mutatják be az alkalmazható megoldásokat, diagramokban szemléltetve a lejátszódó folyamatokat. A megoldás jelentősen csökkenti a villamosenergia-felhasználás csúcsait és az energia felhasználást.
Napjainkban egyre nagyobb szerepet játszanak a környezetbarát szilárd tüzelésű berendezések, amelyek rendszerbe illesztése azonban igényli a fűtési puffertárolók alkalmazását. Szerzőink különböző tároló kialakításokat vizsgáltak modellalkotás és szimulációs szoftver alkalmazásával. A szimulációk eredményéből kitűnik, hogy milyen hőmérsékletváltozás jöhet létre a tárolóban a különböző kialakítások mellett.
Következő cikkünk szerzője egy Bükfürdőn kialakított hőszivattyús alkalmazást mutat be, amely egy szálloda energiahatékony hőellátását biztosítja. A szondákhoz csatlakozó, magyar fejlesztésű hőszivattyúk a hőellátást biztosítják padlófűtések, törölközőszárító radiátorok, fan-coil és légtechnikai berendezések fűtésével, valamint a használati melegvíz ellátást és a medencék fűtését adják. Nyáron ezek a hőszivattyúk a hűtést is megoldják.
A következő cikkeinkben olvashatnak korszerű sugárzó fűtőberendezésekről és ezek tervezési szempontjairól, valamint arról a beruházásról, amelynek eredményeképpen könnyebb, szebb és jobb minőségű köpenyelemekkel készülhetnek a jövőben a Magyar Kéménygyártó Kft. kéményei.
Október 20-án ünnepelte 15. születésnapját az Épületgépészeti Múzeum. Köszöntjük a Múzeumot és gratulálunk azoknak a lelkes szakembereknek, akik támogatták a létrejöttét és folyamatosan fáradoznak a fejlesztésén. Tanulságos életpályák sorozatunkban ezúttal Pfeningberger Ottó gondolatait adjuk közre.
A nagy nap közeledtével több hírben is felhívjuk a figyelmet a Magyar Épületgépészek Napja programjaira. www.talalkozzunk.hu!
Minden jog fenntartva! - 2022 - Magyar Épületgépészet